CELEX: 62004TN0199
Language: hu
Date: 2004-05-28 00:00:00
Title: T-199/04. sz. ügy: A Guhl Ahmed Textile Ltd által 2004. május 28-án az Európai Unió Tanácsa ellen benyújtott kereset

28.8.2004   
            
            
               HU
            
            
               Az Európai Unió Hivatalos Lapja
            
            
               C 217/24
            
         A Guhl Ahmed Textile Ltd által 2004. május 28-án az Európai Unió Tanácsa ellen benyújtott kereset
   (T-199/04. sz. ügy)
   (2004/C 217/44)
   Az eljárás nyelve: angol
   A Guhl Ahmed Textile Ltd, Landhi, Karachi (Pakisztán), képviseli L. Ruessmann, kézbesítési cím: Luxembourg, 2004. május 28-án keresetet nyújtott be az Európai Közösségek Elsőfokú Bíróságához az Európai Unió Tanácsa ellen.
   A felperes a következő döntés meghozatalát kéri a Bíróságtól:
   
               —
            
            
               semmisítse meg a Pakisztánból származó pamutféle ágyneműk behozatalára vonatkozó végleges dömpingellenes vám kivetéséről szóló, 2004. március 2-i 397/2004/EK tanácsi rendelet (1) 1. cikkét, amennyiben az dömpingellenes vámot vet ki a felperes termékeire,
            
         
               —
            
            
               kötelezze a Tanácsot a költségek viselésére.
            
         Jogalapok és fontosabb érvek:
   A felperes egy pakisztáni vállalkozás, amely ágyneműket állít elő és azokat exportálja az Európai Unióba. Termékei a megtámadott határozat által kivetett dömpingellenes vám hatálya alá tartoznak. A felperes a rendelet megsemmisítésére irányuló keresete alátámasztásául a következő jogalapokra hivatkozik.
   
               —
            
            
               a vizsgálat megindítása vonatkozásában a 384/96/EK (2) rendelet 5. cikke (7) és (9) bekezdésének, valamint a Világkereskedelmi Szervezet dömpingellenes megállapodása 5.1. és 5.2. cikkeinek megsértése. A felperes állítása szerint a vizsgálat megindításának alapjául szolgáló panasz nyilvánvalóan elégtelen volt, mind az előadott tények, mind a vizsgálat megindítását indokoló érvelés szempontjából;
            
         
               —
            
            
               nyilvánvaló mérlegelési hiba, a 384/96/EK rendelet 2. cikke (3) és (5) bekezdésének, 18. cikke (4) bekezdésének, valamint a Világkereskedelmi Szervezet dömpingellenes megállapodásának megsértése a rendes érték megállapítása során;
            
         
               —
            
            
               a 384/96/EK rendelet 10. cikke (2) bekezdésének, a Világkereskedelmi Szervezet dömpingellenes megállapodásának, valamint az EK 235. cikkben foglalt megfelelő indoklás kötelezettségének megsértése a vámvisszatérítés kiigazítása során a rendes érték és az exportárak összehasonlítása tekintetében;
            
         
               —
            
            
               nyilvánvaló mérlegelési hiba, a 384/96/EK rendelet 3. cikkének, valamint a Világkereskedelmi Szervezet dömpingellenes megállapodásának a megsértése a jelentős kár fennállásának meghatározása, továbbá az állítólagos dömpingelt behozatal és a felmerült kár közötti okozati kapcsolat megállapítása során.
            
         
      (1)  HL L 66., 2004.3.4., 1. o.
   
   
      (2)  HL L 56., 1996.3.6., 1. o.